kardosdrur/scandi-wiki huggingface dataset:
Cornelius Pedersen Lerche

Cornelius Pedersen Lerche (31. oktober 1615 – 3. januar 1681) var en dansk embedsmand og adelsmand. Hans forældre var borgmester og kgl. tolder i Nyborg Peter Nielsen og Sidsel Knudsdatter. Hun var enke efter en anden borgmester i samme by, Mads Lerche, men sønnerne fra hendes nye ægteskab brugte også slægtsnavnet Lerche.

Cornelius Lerche var den yngste søn. Han blev 1633 student fra Sorø Akademi og studerede flere år ved udenlandske universiteter, bl.a. i Leiden, hvor han udgav et lille skrift af folkeretligt indhold. 1642 vendte han hjem og fik kongeligt tilsagn om en plads i tyske Kancelli, når han ved yderligere rejser havde fuldendt sin uddannelse, især i sprog. Efter 3 års forløb, som han til dels synes at have tilbragt i Spanien, opnåede han 1645 en stilling som sekretær i tyske kancelli. 1. august 1647 ægtede han Søster Fuiren, en datter af Dr. med. Jørgen Fuiren. Hun døde dog allerede 4. november 1648, knap 21 Aar gammel. Fra 1650-1653 fungerede Cornelius Lerche som resident ved hoffet i Madrid og blev, vistnok ved sin hjemkomst, kongelig råd, i hvilken egenskab han til universitetets ærgrelse skaffede sig kongebrev på at nyde gang og sæde som doktor, altså over professorerne. 1657 giftede han sig med Anne Kirstine 
Friis (død i Madrid i oktober 1659), enke efter hans første hustrus broder Diderik Fuiren og datter af borgmester Henrik Friis i København.
 
Året efter gik han som envoyé til Spanien, hvorfra han dog alt 1662 kaldtes hjem, måske for atter at gøre tjeneste i Tyske Kancelli. Imidlertid var han 1660 bleven nobiliteret. 1670 udnævntes Lerche til kancelliråd og 1671 til etatsråd. Men året efter gik han som stiftamtmand over Lolland og Falster ud af centraladministrationen, og det vistnok efter eget ønske, da han på Lolland havde tilkøbt sig betydeligt jordegods, Nielstrup (1664), Aarsmarke (Knuthenborg) (1667) og Bramslykke. Dog fungerede han endnu 1674 som assessor i statskollegiet. På Nielstrup, hvor Lerche synes til stadighed at have boet, og hvor Christian 5. 1678 gjorde ham den ære at overnatte, døde han 1681. Han efterlod sig enken, hans tredje hustru Sidsel Grubbe (1648-1716). 

Om Lerches personlige egenskaber vides næsten intet. Præsten Rhode, der kalder ham "denne af Gud med stor Forstand begavede Mand", fortæller, at hans mundheld var: "Jeg klipper mit Skjæg, at I skal ikke trække mig om, ligesom I ville". At han havde litterære interesser, derom vidner den betydelige bogsamling, han efterlod sig, og som han i Spanien havde forøget med kostbare spanske og arabiske manuskripter. Ved sin datter Søster Lerche blev han stamfader til den grevelige slægt Knuth, hvis grevskab Knuthenborg funderedes paa Lerches ejendomme.

Kilder 
 Dansk Biografisk Leksikon

Godsejere fra Danmark
Amtmænd fra Danmark
Cornelius Pedersen
Danskere i 1600-tallet
Gesandter fra Danmark
Personer i Dansk Biografisk Leksikon
Hoher Sonnblick

Hoher Sonnblick er et bjerg i den østrigske delstat Salzburg. Bjerget er 3.105 meter højt og er beliggende i Goldberggruppe i Alperne i bjergkæden Hohe Tauern. På toppen af bjerget ligger Østrigs højest beliggende meteorologiske observatorium (Sonnblickobservatorium) samt en alpin hytte (Zittelhaus). På observatoriet har man målt den laveste temperatur i Østrig, da man den 1. januar 1905 registrerede -37,4 °C. Endvidere har man også målt Østrigs største snedybde ved observatoriet, da man den 9. maj 1944 målte 11,9 meter.

I området omkring Sonnblick findes historiske guldminer, der har lagt navnt til den bjerggruppe, hvori Sonnblick indgår – Goldberggruppe (guldbjergsgruppen). Man kan fortsat vaske guld for foden af Sonnblick i Raurisertal. Goldberggruppens højeste bjerg er dog ikke Sonnblick men den 3.254 meter høje Hocharn.

Eksterne henvisninger 

 Sonnblick Observatorium 

Bjerge i Østrig
Bjerge i Alperne
Tennengebirge

Tennengebirge er en bjerggruppe i de Nordlige Kalkalper i Alperne i den østrigske delstat Salzburg. Det er stærkt karstede og hulerige plateaubjerge med et omfang på omkring 60 km².

37 km² af Tennengebirge-plateauet befinder sig over 2.000 moh, og hele Tennengebirge har siden 1982 stået under naturbeskyttelse.

Tennengebirge afgrænses af følgende områder:

 Mod vest er Tennengebirge afgrænset af floden Salzach mod Hagengebirge, der er en del af Berchtesgaden Alperne. Her er i den nordlige ende Paß Lueg, der er Salzachs smalleste alpegennembrud
 Mod nord afgrænses bjerggruppen af Salzkammergutbjergene og mod nordøst af Lammer
 Mod øst af Dachsteingebirge gennem Lammertal til Lungötz
 Mod syd grænser Tennengebirge til en del af Salzburger Schieferalpen til højre for Salzach

Bjergtoppe 
De højeste bjergtoppe i Tennengebirge er Raucheck (2.430 moh) beliggende i den vestlige del af bjerggruppen samt Bleikogel (2.412 moh) i den østlige del. De højeste bjerge befinder sig i den sydlige del af plateauet, idet bjerggruppen falder i højden mod nord. Andre betydende bjergtoppe er:

Geologi 
Tennengebirge er et karstlandskab, der hovedsagelig består af Dachsteinkalk, der står på en sokkel Ramsaudolomit. De sydlige forbjerge langs linjen Lungötz-Werfenweng-Werfen er en stærkt forskubbet zone af Werfener lag fra nedre Trias og dolomit fra mellem trias som benævnes Werfen-St.Martiner Schuppenzone, og som geologisk regnes til skifferalperne.

Karstlandskabet har dannet mange huler i Tennengebrige, hvoraf de kendteste er de ca. 42 km lange Eisriesenwelt ved Werfen, der er verdens største ishule og er tilgængelig for turister. Andre kendte huler er Brunneckerhöhle ved Paß Lueg, Winnerfallhöhle ved Oberscheffau og Trickelhöhle ved Abtenau. Disse huler er aktive vandhuler, der bl.a. ved sneafsmeltningen bliver fyldt med vand.

Tennengebirge er forskningsområde for Salzburgs landsforening for huleforskning. Der findes fortsat nye huler i området, mens gamle huler fortsat udforskes.

Kildehenvisninger

Eksterne henvisninger 

Bjerge i Østrig
Nordlige kalkalper
Tornebuskegade

Tornebuskegade er en gade i Rosenborg Kvarter i Indre By i København gående fra Nørre Voldgade til et skævt kryds med Åbenrå og den tværgående Rosenborggade. 

Tornebuskegade har antagelig navn efter det uryddelige og tilgroede terræn, hvor den blev anlagt. Mandtalslisten fra Københavns belejring 1659 nævner kun en mandsperson i Thoren Burske Gade, Christen Nielsen. Ved Københavns brand 1728 standsede ilden midt i gaden.

Eksterne kilder

Selskabet for Københavns Historie 

Gader i Indre By (København)
Oldensvort

Oldensvort (dansk) eller Oldenswort (tysk) er en landsby og kommune i det nordlige Tyskland under Kreis Nordfriesland i delstaten Slesvig-Holsten.

Geografi og trafik 
Byen er beliggende på halvøen Ejdersted i det sydvestlige Sydslesvig, cirka 7 km nord for Tønning og 17 km syd for Husum ved Ejderen. Mod vest går Bundesstraße 5 og banelinjen fra Bad St. Peter-Ording til Husum.

Byen ligger i et fladt marskområde, hvor der hovedsageligt er landbrug. Til beskyttelse mod Nordsøen er der i Oldensvort bygget diger og værfter. Navnet Oldensvort er muligvis udledt af navnet Olde Warft (gamle værft).

Der findes stadig enkelte haubarge, der er store marskgårde, der er typiske for halvøen Ejdersted.

Historie 
I den danske periode hørte byen til Oldensvort Sogn (Tønning Herred).

Byen er nævnt første gang i 1205. Ved kapellet landede kong Abel af Danmark i sin krig mod nordfriserne, som endte med hans død. Byen har flere gange været ødelagt af krige, og i 1784 ødelagde en bybrand store dele af byen, med den blev atter genopbygget. Mange indbyggere mistede alt ved den danske statsbankerot i 1813, og byens størrelse blev nærmest halveret.

Lidt syd for byen Oldensvort ligger halvøenes eneste herregård Hoyersvort, som er opkaldt efter den danske staller (≈amtmand) på Ejdersted Caspar Hoyer. I 1632 blev Hoyersvort købt af Enkehertuginde Augusta af Gottorp. Renaissancebygningen var også det sted, hvor kong Frederik 4. i 1713 modtog general Stenbocks overgivelse af den nærliggende fæstning Tønning.

Kendte personer med tilknytning til Oldensvort 
 Den tyske religionskritiker Matthias Knutzen (el. Mathias Knutsen), 1646 - 1674, blev født i Oldensvort.
 Den tyske sociolog og filosof Ferdinand Tönnies, (26. juli 1855 – 9. april 1936 i Kiel), blev født i Oldensvort.

Galleri

Eksterne henvisninger 

Ejdersted
Byer i Kreis Nordfriesland
Byer i Slesvig-Holsten
Pilledrager-slægten

Pilledrager-slægten (Pilularia) er en særpræget slægt af bregner i Pilledrager-familien. Slægten har 6 arter, heraf 1 i Danmark. Forekommer i øvrigt i Nordeuropa (1 art), Middelhavsområdet (1 art), Nord-Amerika (1 art), samt Australien (1 art), New Zealand (1 art) og det vestligste Sydamerika (1 art).

Pilledrager-slægtens arter, er alle vandlevende, og den 1 mm tykke jordstængel har led-knuder hvorfra bladstilkene skyder. Bladene er tynde og trådformede, og vokser lodret op. Ved bladstilkenes fæste dannes små mørkebrune kugler ("piller") hvori sporerne dannes. De findes på lavt vand, dyndede bredder og periodevist oversvømmede vådområder.

Sporehusene har 4 rum, og planten formerer sig ved heterospori, dvs. de har 2 forskellige typer sporer (megasporer og mikrosporer), der udvikler sig til hhv. hun- og han-gametofytter. Gametofytterne er dermed endospore, dvs. de gennemgår hele deres udvikling indenfor sporevæggen.

Pilularia minuta fra det sydvestlige Europa er en af de mindste af alle bregner.

 Pilledrager (Pilularia globulifera)

Bregner
Planteslægter
Technical

En technical er et køretøj, enten civilt eller et normalt ubevæbnet militært køretøj, der er ombygget med det fomål, at give det en offensiv kapacitet. Typisk er det en almindelig 4×4 eller pick-up truck der har fået monteret et maskingevær, let antiluftskyts eller et panserværnsvåben.
Modifikationen består typisk i at male køretøjet i camouflagefarver, lave en form for "holder" til hovedvåbnet, konstruere ammunitionsbeholdere til køretøjet og i nogle tilfælde at fjerne taget fra førerkabinen.

En technical er en nem og billig måde at få gjort et tungt våben mobilt på. Technicals bliver ofte brugt i den tredje verdens konflikter, men kendes dog også fra andre lande og konflikter. Under 2. verdenskrig brugte Long Range Desert Group og SAS f.eks. ombyggede jeeps. Den danske hær har også brugt technicals, f.eks. de forskellige ombyggede spejder-GD'ere mv. Teknisk set er de technicals, da de ikke oprindeligt var bygget med f.eks. holdere til maskingevær. 
Technicals er f.eks. kendt fra filmen Black Hawk Down og har lagt navn til en konflikt: Sidste fase af Libyen-Tchad konflikten i 1987 blev døbt Toyota-wars af Time Magazine.

Militærkøretøjer
Den tredje verden
Arenshoved

Arenshoved, Arnshoved, Arnshøft (dansk), Ahrenshöft (tysk) eller Oornshaud (nordfrisisk) er en landsby og kommune i det nordlige Tyskland under Kreis Nordfriesland i delstaten Slesvig-Holsten.

Geografi 
Arenshoved (Arnshøft) ligger cirka 10 km nord for Husum umiddelbart nord for Årlåen i landlige omgivelser. I den vestlige del af kommunen går Bundesstraße 5 og banelinjen fra Husum til Nibøl, og i den østlige del går Bundesstraße 200 fra Husum mod Flensborg. Kommunen omfatter Store og Lille Arenshoved samt Jægerkro (ty: Jägerkrug, nordfr. Jäägerkrooch), Stenbjerg (ty. Steinberg) og Ægbjerg (ty. Eiberg).

Historie 
Kommunen nævnes første gang i 1455 som Vrenshoude. Stednavnet er enten afledt af orne eller ørn (oldnordisk ari) og hoved (sml. oldnordisk Arnhofði ≈ ørnhoved).

Landsbyen hører historisk under Trelstorp Sogn (Nørre Gøs Herred). Byen Arenshoved havde tidligere en egen kirke, hvoraf endnu grundstenen findes.

Erhvervsliv 
I Arenshoved ligger det forhenværende affaldsdeponi for Nordfrislands Kreds.

Litteratur 
 J.P. Trap: Statistisk-topografisk Beskrivelse af Hertugdømmet Slesvig, bind I-II; Kjøbenhavn 1864

Eksterne henvisninger 

 Kommunens hjemmeside

Noter 

Byer i Slesvig-Holsten
Byer i Kreis Nordfriesland
Pilledrager

 
Pilledrager (Pilularia globulifera) er en bregne med 5-10 cm lange, oprette trådformede blade. Den vokser ved f.eks. lavvandede søer. Planten anses for at være truet og er fredet i flere lande.

Beskrivelse 
Pilledrager er tilhører Vandbregne-ordenen og er den eneste vandbregne i Skandinavien. Den lever i vand, og den 1 mm tykke jordstængel har led-knuder som 2-3 bladstilke skyder op fra. Bladene er cylindriske, tydne og trådformede, og vokser lodret op. Bladene er 5-10 cm lange. Unge blad er indrullet foroven.

Sporehusene har fire rum, og sidder som 0,5 cm brede, mørkebrune, kugleformede kapsler ved led-knuderne, hvor bladene starter. Planten formerer sig ved hjælp af heterospori med to typer sporer. Se Vandbregne-ordenen vedrørende heterospori.

Voksested 
Pilledrager trives i lavvandede (op til 30 cm vanddybde) næringsfattige ferskvands-områder, f.eks. dyndede søbredder og grøftekanter, på sand eller tørv.

Pilledrager vokser i det sydlige Skandinavien og nordlige Europa. I Danmark er den sjælden, hvor den er kendt fra Jylland, Nordsjælland og Bornholm.

Planten anses for at være truet og er på den danske rødliste. I flere lande er den fredet eller beskyttet på anden vis.

Kilder 

 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 
 

Flerårige urter
Bregner
Planter i Danmark
Vandplanter
Pass Lueg

Pass Lueg er et 552 meter højt bjergpas i Alperne ved Salzach i den østrigske delstat Salzburg

Bjergpasset ligger syd for Golling i Salzachs slugtagtige gennembrud gennem Hagengebirge i vest og Tennengebirge i øst. Langs med passet løber hovedvej B 159, mens jernbanelinjen og motorvej A 10 Tauern Autobahn på grund af de snævre forhold begge forløber i tunnel ved passet.

Historisk er Pass Lueg kendt for den salzburgske frihedskæmper Josef Struber, der i 1809 med stor succes modsatte sig de fransk-bayeriske tropper. På trods af modstanden lykkedes det dog ikke at forhindre, at Ærkebispedømmet Salzburg blev indtaget af Napoleons tropper, og Struber overgav passet efter fredsslutningen den 20. oktober.

Galleri

Kildehenvisninger

Eksterne henvisninger 

Bjergpas i Alperne
Bjergpas i Østrig
Tysk romantisk opera

Tysk romantisk opera var en genre inden for den tyske opera i begyndelsen af 1800-tallet; den havde ikke sin oprindelse i det tyske Singspiel i 1700-tallet, men snarere i opéra comique fra den franske revolution. Den gav mulighed for en stadig større rolle for orkestret og større dramatiske muligheder for erindringsmotiver – fraser der kan identificeres med sted, person eller idé og som minder lytteren derom når det genbruges.

Carl Maria von Webers Jægerbruden (1821) indledte denne genre som i stadig højere grad blev associeret med en udpræget tysk national stil, eksemplificeret af komponister som Heinrich Marschner (fx Der Vampyr og Hans Heiling), Albert Lortzing (fx Undine) og Louis Spohr. De temaer man udforskede var naturen, det overnaturlige, Middelalderen og populærkultur, især folklore. Musikalsk tjente tysk folkesang også som inspiration. Talt dialog fortsatte med at blive anvendt mellem de musikalske numre.

Genren nåede sit apogæum i værker af Richard Wagner, især Die Feen, Den flyvende Hollænder og Tannhäuser, skønt disse afveg fra deres forgængere ved ikke at have talt dialog. Hans senere operaer udviklede "erindringsmotivet" til det mere proteusagtige ledemotiv og aflagde gradvis temaer fra den romantiske opera, mens han stadig for det meste fokuserede på myter, legender og naturen.

Noter

Referencer 
Det engelske forlæg angiver denne bog:
Frost (musiker)

Kjetil-Vidar Haraldstad, bedre kendt som Frost, (født 28. juni 1973 i Øyer, Oppland, Norge) er trommeslager i black metal-grupperne Satyricon og 1349.

Blandt hans tidligere bands er Gorgoroth, Zyklon-B, Gehenna og Keep of Kalessin.
Han kom midlertidigt med i Satyricon til indspilningen af demoen The Forest is My Throne, og gik først senere med i bandet som permanent medlem. Han studerer i øjeblikket ved et matematisk studie i Oslo.
Hans trommestil varierer alt efter band; i 1349 og det tidlige Satyricon brugte han meget blast beats, men i hans senere Satyricon-medvirkender spiller han mere simpelt og i mellemtempo. Han vurderes generelt som en af black metal-genrens mest talentfulde og hurtige trommeslagere.

Han kan ikke turnere i Nordamerika, da han er blevet nægtet visum af de amerikanske myndigheder. Dette er fordi han ikke noterede i sin ansøgning, at han i de tidlige 1990'ere blev idømt 5 måneders fængsel for overfald under en slåskamp på en bar. På 1349-turnéer erstattes han af Tony Laureano, og Satyricon har brugt Joey Jordison og Trym Torson på nordamerikanske turnéer.

Diskografi

Med 1349 
 2000: 1349
 2003: Liberation
 2004: Beyond the Apocalypse
 2005: Hellfire

Med Satyricon 
 1993: Dark Medieval Times
 1994: The Shadowthrone
 1996: Nemesis Divina
 1999: Rebel Extravaganza
 2002: Volcano
 2006: Now, Diabolical
 2008: The Age Of Nero

Med Gorgoroth 
 1996: Antichrist
 1998: Destroyer (spor 3)
 2006: Ad Majorem Sathanas Gloriam

Med Keep of Kalessin 
 2003: Reclaim

Med Zyklon-B 
 1995: Blood Must be Shed

Med Gehenna 
 2005: WW

Referencer

Eksterne henvisninger 
 

Trommeslagere fra Norge
Birthe Buch

Birthe Buch (født 26. december 1928 i København, død 31. december 1998) var dansk sangerinde. Medlem af Lørdagspigerne, kendt sangtrio, der havde sin storhedstid i 1950'erne med en lang række fortolkninger af tidens standarder så som "Mit Barndomshjem", "Når Lygterne Tændes", "Bamses Fødselsdag" og "Elefantens vuggevise". Foruden Birte Buch bestod trioen af Nete Schreiner og Inge Stauss.

Efter opløsningen af lørdagspigerne startede Birte Buch en solistkarriere, der sluttede, da hun blev gift med radiomanden Arne Honoré. Sidenhen fortsatte hun sit musiske engagement som sanglærer på Milestedet Skole i Rødovre.

Eksterne henvisninger 
 
 
 

Sangere fra Danmark
Personer fra København
Ordrupvej

Ordrupvej er en af de betydeligeste veje i Gentofte Kommune, og er tillige en af de ældste. Vejen er den centrale vej i Ordrup og løber fra Femvejen til Hvidørevej. 

Man ved at kong Christian 2. modtog sin kommende brud for enden af Ordrupvej ved Hvidøre så tidligt som i 1500-tallet. Sidenhen har Ordrupvej gennemgået en del forandringer som følge af militære og jernbanemæssige anlæg. 

Den midterste del af Ordrupvej (bl.a. nær Ordrup Park og Ordrup Kro) ligger præcist i det område, som udgjorde centrum i landsbyen Ordrup i Middelalderen.

Da kystbanen fra København blev anlagt mod nord, ud til Klampenborg og senere længere nordpå, ændrede man Ordrupvejs forløb i den nordlige ende. Derfor hedder del af den gamle Ordrupvej, som mundede ud ved Øresund, i dag Emiliekildevej – og den nye Ordrupvej ender oppe i en rundkørsel, hvor vejene fører op til hhv. Klampenborg og Strandvejen.

Ordrupvej har adskillige arkitektoniske pejlemærker. Bl.a. ligger Danmarks første elementbyggeri her – det såkaldte "Systemhuset", tegnet af Mogens Lassen før anden verdenskrig.

Gader i Gentofte Kommune
Arcturus (band)

Arcturus er et norsk avant-garde metal-band dannet i 1987.

Igennem hele deres karriere har Arcturus eksperimenteret med elementer fra mange forskellige musikgenrer, deriblandt black metal og klassisk musik.

16. april 2007 offentliggjorde bandet at de opløstes og udsendte en officiel pressemeddelelse 17. april. I 2011 blev bandet genforenet og udgav d. 8. maj 2015 deres første album i næsten ti år: 'Arcturian'.

Diskografi

Studiealbum 
 1996: Aspera Hiems Symfonia – Ancient Lore/Misanthropy/Century Black
 1997: La Masquerade Infernale – Misanthropy/Music For Nations
 2002: The Sham Mirrors – Ad Astra Enterprises/The End Records
 2005: Sideshow Symphonies – Season of Mist
 2015: Arcturian - Prophecy Productions

Ep'er 
 1991: My Angel – Putrefaction Records
 1994: Constellation MCD/MLP – Nocturnal Art
 1997: Constellation LP – Nocturnal Art

Opsamlingsalbum 
 1999: Disguised Masters – Jester Records
 2002: Aspera Hiems Symfonia/Constellation/My Angel genudgivelse – Candlelight Records

Demoer 
 1990: Promo 90 (demo) – Selvudgivet

Diverse 
 1999: Reconstellation (bootleg)
 2006: Shipwrecked In Oslo (dvd)

Referencer

Eksterne henvisninger 

 
 
 Ældre officiel side med interviews, tekster og anmeldelser 

Metalgrupper fra Norge
Supergrupper
Musikgrupper fra 1987
Vester Lyby

Vester Lyby er en lille landsby i Midtjylland, beliggende i Lyby Sogn på halvøen Salling. Bebyggelsen ligger i Skive Kommune og tilhører Region Midtjylland.

Den er en mindre vejby, med et par mindre håndværksvirksomheder, et par smålandbrug og nogle enfamilieshuse beliggende vest for Lyby, hvor vejen fra Lyby til Oddense krydser den gamle amtsvej mellem Skive og Nykøbing Mors.

Senere af Sundsøre Kommune udvidet med et industriområde ved primærrute 26, beliggende vest for den oprindelige bebyggelse.

Vester Lyby må ikke forveksles med den tidligere stationsby. Lyby er beliggende ca. en kilometer længere mod øst.

Historie 

Endnu omkring år 1900 eksisterede bebyggelsen ikke. Først i begyndelsen af det 20. århundrede opstod en spredt bebyggelse langs landevejen og først efter 2. verdenskrig fik denne en tæthed, der gør det rimeligt at tale om en samlet bebyggelse. Først på denne tid fik bebyggelsen navnet "Vester Lyby", mens den oprindelige landsby med dette navn, der var blevet stationsby, i stedet ganske enkelt blev kaldt Lyby. 

I nyere tid er vest for anlagt en ny vej udenom vejbyen. 

Lokaliteter i Skive Kommune
Fernando Belaúnde Terry

Fernando Belaúnde Terry (født 7. oktober 1912, død 4. juni 2002) var Perus præsident i 1963-68 og i 1980-85.

Han blev uddannet som arkitekt.

Han stiftede partiet Acción Popular i 1956 og var dets præsidentkandidat i 1956 og 1962, men tabte begge gange. Ved præsidentvalget 1963 blev han præsident men blev afsat ved et militærkup i 1968 og måtte gå i eksil.

Efter nye demokratiske valg i 1980 blev han igen præsident. Under hans regering begyndte Den lysende Sti sit oprør.

Se også 
 Hans nevø José Antonio García Belaúnde, Perus udenrigsminister
 Hans nevø Victor Andrés García Belaúnde, Acción Populars leder

Perus præsidenter
Manuel Odría

José Manuel Arturo Odría Amoretti (født 26. november 1897, død 18. februar 1974) var Perus præsident i 1948-50 og 1950-56.

Han kom til magten ved et militærkup.

Eksterne henvisninger 

Perus præsidenter
Statsoverhoveder der kom til magten ved kup
Bettemburg

Bettemburg (luxembourgsk: Beetebuerg) er en kommune og et byområde i storhertugdømmet Luxembourg. Kommunen, som har et areal på 21,49 km², ligger i kantonen Esch-sur-Alzette i distriktet Luxembourg. I 2005 havde kommunen 9.234 indbyggere.

Galleri

Eksterne henvisninger 

Kommuner i Luxembourg